Coal Shortage അമിത് ഷായുടെ നേതൃത്വത്തില് ഉന്നതതല യോഗം ന്യൂഡല്ഹി: കല്ക്കരി ക്ഷാമം മൂലം രാജ്യത്തിന്റെ പല ഭാഗങ്ങളിലും വൈദ്യുതി Electricity മുടങ്ങുമെന്ന ആശങ്കകള്ക്കിടെ കേന്ദ്ര ആഭ്യന്തര മന്ത്രി അമിത് ഷാ ഉന്നതതല യോഗം വിളിച്ചു. കല്ക്കരി വൈദ്യുതി വകുപ്പുകളിലെ മന്ത്രിമാര് മുതിര്ന്ന ഉദ്യോഗസ്ഥര് എന്നിവരാണ് യോഗത്തില് പങ്കെടുത്തത്. നാഷണല് തെര്മല് പവര് കോര്പ്പറേഷന് ലിമിറ്റഡിലെ National Thermal Power Corporation Limited ഉദ്യോഗസ്ഥരും യോഗത്തില് പങ്കെടുത്തു. കടുത്ത കല്ക്കരി ക്ഷാമത്തിന്റെ പശ്ചാത്തലത്തില് പല സംസ്ഥാനങ്ങളും വൈദ്യുതി മുടങ്ങുമെന്ന് മുന്നറിയിപ്പ് നല്കിയിട്ടുണ്ടെങ്കിലും, വൈദ്യുതി ഉത്പാദിപ്പിക്കുന്ന പ്ലാന്റുകളുടെ ആവശ്യം നിറവേറ്റുന്നതിന് രാജ്യത്ത് ആവശ്യത്തിന് കല്ക്കരി ലഭ്യമാണെന്ന് കല്ക്കരി മന്ത്രാലയം വ്യക്തമാക്കിയിരുന്നു. : Coal shortage കല്ക്കരി ലഭ്യത വൈദ്യുതി നിലയങ്ങളുടെ ആവശ്യങ്ങള് നിറവേറ്റാന് പര്യാപ്തം: ആശങ്ക വേണ്ടെന്ന് കല്ക്കരി മന്ത്രാലയം ഞായറാഴ്ച കല്ക്കരി മന്ത്രാലയം പുറത്തിറക്കിയ പ്രസ്താവനയില്, വൈദ്യുതി നിലയങ്ങളിലെ നിലവിലെ ഇന്ധന സംഭരണം ഏകദേശം 7.2 ദശലക്ഷം ടണ് ആണെന്നും നാല് ദിവസത്തേക്ക് ഇത് പര്യാപ്തമാണെന്നും അറിയിച്ചു. സര്ക്കാര് ഉടമസ്ഥതയിലുള്ള ഖനന കമ്ബനിയായ കോള് ഇന്ത്യയിലും 40 ദശലക്ഷം ടണ്ണിലധികം സ്റ്റോക്ക് ഉണ്ട്. ഇത് വൈദ്യുത നിലയങ്ങളിലേക്ക് വിതരണം ചെയ്യുമെന്നും കല്ക്കരി മന്ത്രാലയം വ്യക്തമാക്കിയിരുന്നു. വൈദ്യുതി വിതരണത്തില് തടസ്സമുണ്ടാകുമെന്ന ഭയം പൂര്ണ്ണമായും തെറ്റാണെന്നും മന്ത്രാലയം വ്യക്തമാക്കി. കല്ക്കരി ലഭ്യതയിലെ കുറവ് മൂലം ദേശീയ തലസ്ഥാനത്ത് വൈദ്യുതി പ്രതിസന്ധി ഉണ്ടാകുമെന്ന് ഡല്ഹി മുഖ്യമന്ത്രി അരവിന്ദ് കെജ്രിവാള് മുന്നറിയിപ്പ് നല്കിയതിന് തൊട്ടുപിന്നാലെയാണ് മന്ത്രാലയം വിശദീകരണകുറിപ്പ് പുറത്തിറക്കിയത്. രാജ്യത്തെ കല്ക്കരി ക്ഷാമത്തിന് കാരണം സര്ക്കാരാണെന്നും പെട്രോള് വിലവര്ധനയ്ക്ക് ശേഷം വൈദ്യുതി നിരക്ക് വര്ധിപ്പിച്ചേക്കാമെന്നും കോണ്ഗ്രസ് ആരോപിച്ചു. : Coal shortage ഊര്ജ്ജപ്രതിസന്ധിയില്ല കല്ക്കരിക്ഷാമം ഇല്ലെന്നും റിപ്പോര്ട്ടുകള് അടിസ്ഥാനരഹിതമെന്നും കേന്ദ്ര ഊര്ജ്ജ മന്ത്രി കല്ക്കരി ക്ഷാമം സംബന്ധിച്ച് അന്വേഷണം നടത്തണമെന്ന് മുന് കേന്ദ്രമന്ത്രി ജയറാം രമേശ് ആവശ്യപ്പെട്ടു. കോണ്ഗ്രസ് മുഖ്യ വക്താവ് രണ്ദീപ് സുര്ജേവാല തന്റെ സുഹൃത്തുക്കളുടെ നേട്ടത്തിനായി ഉണ്ടാക്കിയ വൈദ്യുതി പ്രതിസന്ധി ആണെന്ന് പ്രധാനമന്ത്രിയെ പരോക്ഷമായി വിമര്ശിച്ചു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.